Sant Chuan se troba en as garras d'un cerro prominent, que en a redolada recibe o significativo nombre de «Toledo d'a Nata», en a baixant sud d'a Sierra Ferrera cara t'a depresión d'a Fueva, en estando-ie un d'os lugars más oriental d'el que gosa decir-se Baixo Penyas. Como parte d'a subcomarca natural que ye a Fueva, no i queda más ta l'este si que a Cabezonada y as Cortz d'antes no s'arribe t'o Collau de Foradada, que desepara a Fueva y o Sobrarbe d'a vecina Ribagorza.